Document ID: 31993R3479

ΚΑΝΟΝΙΣΜΟΣ (ΕΚ) αριθ. 3479/93 ΤΗΣ ΕΠΙΤΡΟΠΗΣ της 17ης Δεκεμβρίου 1993 για την πρόβλεψη χορήγησης αντισταθμιστικής αποζημίωσης στις οργανώσεις παραγωγών για τους τόνους που παραδόθηκαν στη βιομηχανία κονσερβών κατά τη διάρκεια της περιόδου από 1ης Ιανουαρίου μέχρι 31 Μαρτίου 1993
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των προϊόντων αλιείας και της υδατοκαλλιέργειας (1), όπως τροποποιήθηκε από τον κανονισμό (ΕΟΚ) αριθ. 1819/93 (2), και ιδίως το άρθρο 18 παράγραφος 8,
Εκτιμώντας:
ότι η αντιασταθμιστική αποζημίωση που αναφέρεται στο άρθρο 18 του κανονισμού (ΕΟΚ) αριθ. 3759/92 χορηγείται υπό ορισμένες προϋποθέσεις στις οργανώσεις παραγωγών τόνου της Κοινότητας για τις ποσότητες τόνου που παραδόθηκαν στη βιομηχανία κονσερβών κατά τη διάρκεια της τρίμηνης περιόδου την οποία αφορούν οι διαπιστώσεις σχετικά με τις τιμές δεδομένου ότι συγχρόνως η μέση τριμηνιαία τιμή στην κοινοτική αγορά και η τιμή "ελεύθερο στα σύνορα" αυξημένη, ενδεχομένως, από τον αντισταθμιστικό φόρο που της επεβλήθη, βρίσκονται σε επίπεδα χαμηλότερα από το 93 % της κοινοτικής τιμής στην παραγωγή του εν λόγω προϊόντος-
ότι η ανάλυση της κατάστασης στην κοινοτική αγορά επέτρεψε να διαπιστωθεί ότι για τρία είδη του εξεταζόμενου προϊόντος κατά την περίοδο από 1ης Ιανουαρίου μέχρι 31 Μαρτίου 1993, τόσο η μέση τριμηνιαία τιμή της αγοράς όσο και η τιμή "ελεύθερο στα σύνορα" που αναφέρονται στο άρθρο 18 του κανονισμού (ΕΟΚ) αριθ. 3759/92 βρίσκονται σε επίπεδα χαμηλότερα από το 93 % της ισχύουσας κοινοτικής τιμής στην παραγωγή η οποία καθορίστηκε με τον κανονισμό (ΕΟΚ) αριθ. 351/93 της Επιτροπής περί του καθορισμού, για την αλιευτική περίοδο 1993, της κοινοτικής τιμής στην παραγωγή των τόνων που προορίζονται για τη βιομηχανία κονσερβών των προϊόντων που υπάγονται στον κωδικό ΣΟ 1604 (3)-
ότι οι ποσότητες που είναι επιλέξιμες για τη χορήγηση αντισταθμιστικής αποζημίωσης, κατά την έρευνα του άρθρου 18 παράγραφος 2 του κανονισμού (ΕΟΚ) αριθ. 3759/92, δεν δύνανται να υπερβαίνουν σε καμία περίπτωση για το συγκεκριμένο τρίμηνο τα όρια που αναφέρονται στην παράγραφο 4 του εν λόγω άρθρου-
ότι οι ποσότητες που επωλήθησαν και παραδόθησαν κατα τη διάρκεια του συγκεκριμένου τριμήνου στη βιομηχανία κονσερβών που βρίσκεται εντός του τελωνειακού εδάφους της Κοινότητας είναι μεγαλύτερες, αφ' ενός στο σύνολό τους κατά 62,8 % της ποσότητας που χρησιμοποιήθηκε από την βιομηχανία κατά την διάρκεια του ίδιου τριμήνου, και αφετέρου, για τον τόνο μεγαλόφθαλμο (PATUDO), των ποσοτήτων που επωλήθησαν και παρεδόθησαν κατά τη διάρκεια του ιδίου τριμήνου των τριών τελευταίων αλιευτικών περιόδων, και για τον τόνο με κίτρινα πτερύγια βάρους μεγαλύτερου των δέκα χιλιογράμμων, κατά 110 % των μέσων ποσοτήτων που επωλήθησαν και παρεδόθησαν κατά τη διάρκεια του ιδίου τριμήνου των αλιευτικών περιόδων 1984 μέχρι 1986- ότι οι ποσότητες αυτές υπερβαίνουν τα όρια που αναφέρονται στο άρθρο 18 παράγραφο 4 πρώτη περίπτωση του κανονισμού (ΕΟΚ) αριθ. 3759/92, πρώτο σκέλος για την παλαμίδα (Listao), δεύτερο σκέλος για τον τόνο μέγαλόφθαλμο (Patudo) και τρίτο σκέλος για τον τόνο κιτρινόπτερο (Albacore) μεγαλύτερου των δέκα χιλιογράμμων, και ότι πρέπει για τα προϊόντα αυτά να περιοριστεί ο συνολικός όγκος των ποσοτήτων που είναι δυνατό να επωφεληθούν αποζημίωσης και να οριστεί η κατανομή των ποσοτήτων αυτών μεταξύ των ενδιαφερομένων οργανώσεων παραγωγών, ανάλογα με την παραγωγή τους στη διάρκεια του ιδίου τριμήνου των αλιευτικών περιόδων 1984 έως 1986-
ότι, ως εκ τούτου, πρέπει να αποφασισθεί, η χορήγηση αντισταθμιστικής αποζημίωσης για την περίοδο από την 1η Ιανουαρίου έως τις 31 Μαρτίου 1993 για τα εν λόγω προϊόντα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η αντισταθμιστική αποζημίωση που αναφέρεται στο άρθρο 18 του κανονισμού (ΕΟΚ) αριθ. 3759/92 εφαρμόζεται για την περίοδο από την 1η Ιανουαρίου έως τις 31 Μαρτίου 1993 για τα κάτωθι προϊόντα και εντός των ορίων των ποσών που καθορίζονται κατωτέρω:
"(σε Ecu/τόνο) Τόνος κιτρινόπτερος + 10 κγ Παλαμίδα λακέρδα Τόνος μεγαλόφθαλμος
Άρθρο 2
1. Ο συνολικός όγκος των ποσοτήτων που είναι δυνατόν να επωφεληθούν αποζημίωσης περιορίζεται για τα τρία είδη ως εξής:
"(σε τόνους) Τόνος κιτρινόπτερος + 10 kg 24 Παλαμίδα λακέρδα 8 Τόνος μεγαλόφθαλμος
2. Ο συνολικός όγκος για κάθε ένα από τα ανωτέρω είδη κατανέμεται μεταξύ των ενδιαφερομένων οργανώσεων παραγωγών σύμφωνα με το παράρτημα.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 17 Δεκεμβρίου 1993.

Labels: 2
17
19
6